Europska komisija je odlukom od 22. siječnja 2025. u postupku koji se vodio pod brojem SA.115978 (2025/N) odobrila državnu potporu za projekt C1.4. R2-I5 Zamjena kočnih umetaka teretnih vagona u cilju smanjenja buke. Predmetna mjera državne potpore temelji se na članku 107., stavku 3. točki (a) Ugovora o funkcioniranju Europske unije te Nacionalnom planu oporavka i otpornosti 2021. – 2026. Ukupan iznos bespovratnih sredstava iznosi: 2.700.000,00 eura. Davatelj državne potpore je Ministarstvo mora, prometa i infrastrukture, dok su ciljana skupina svi posrednici i vlasnici teretnih vagona registriranih u Republici Hrvatskoj te EU/EEA zemljama, a koji sudjeluju u teretnom željezničkom prometu na teritoriju Republike Hrvatske, čime ne dolazi do negativnih učinaka na tržište i tržišno natjecanje. Cilj programa je povećanje kvalitete postojećeg voznog parka posjednika i/ili vlasnika teretnih vagona koji obavljaju prijevoz tereta koristeći željezničku mrežu Republike Hrvatske, uz istodobno smanjenje utjecaja zagađenja bukom iz željezničkog prijevoza u naseljenim područjima Republike Hrvatske kroz koja prolaze željezničke pruge.

Poveznica na odluku Europske komisije od 22. siječnja 2025. je:

<https://ec.europa.eu/competition/state_aid/cases1/20255/SA_115978_36.pdf>